
בקשה לקבלת מידע (R.F.I)
בדבר
תכנית לעידוד קריאה ואהבת הספר בגני הילדים ובכיתות א'-ב'
רקע כללי:
1. משרד החינוך באמצעות המנהל הפדגוגי, האגף לגיל הרך, מפעיל מזה שנים רבות את התכנית 'ספרית פיג'מה' שמטרתה עידוד קריאה במוסדות החינוך ובבתי הילדים, טיפוח שיח משפחתי סביב ערכים ומורשת יהודית-ישראלית במיזם משותף עם קרן גרינספון ישראל. ההתקשרות מתבצעת באמצעות מיזם משותף עפ"י תקנה 3(30) לתקנות חובת המכרזים- מיזם משותף.
2. בהתאם לסעיף 14 א' לתקנות חובת המכרזים, תשנ"ג 1993 שעניינו עריכת פנייה מוקדמת למעוניינים לספק לאגף שירותים לאספקת רשימה של ספרי קריאה שנקבעו על ידי ועדת מומחים פדגוגית בראשות גורמי משרד החינוך; התקשרות עם מו"לים של ספרי קריאה אלה והסדרת נושא זכויות היוצרים על ספרי הקריאה שנבחרו; הפקת מהדורה מיוחדת של כל אחד מן הספרים שנבחרו, אספקת הספרים במסירה קבוצתית לגני הילדים על פי רשימות מתואמות מראש עם אגף לחינוך לגיל הרך במנהל הפדגוגי וכן אספקת הספרים במסירה קבוצתית לבתי הספר על פי רשימות מתואמות מראש עם אגף לחינוך יסודי במנהל הפדגוגי. יובהר כי המשרד שוקל פרסום מכרז בנושא זה.
3. השתתפות בפניה זו נועדה לאפשר לאגף ללמוד על היכולות הקיימות בשוק כיום להפעלת התכנית. המשרד רשאי לפנות אל המשיבים לפנייה לצורך קבלת הבהרות. ההשתתפות בהליך זה לא תהווה יתרון או בסיס להעדפה כלשהי בכל הליך מכרזי או אחר שייערך על ידי המשרד בקשר עם הנושאי המפורטים בפנייה זו או בכלל.
מטרה:
משרד החינוך באמצעות האגף לחינוך הגיל הרך מבקש להתקשר עם גורם מקצועי בעל ניסיון ותשתית מוכחים להפעלת התכנית במסגרתה מוענקים ספרי ילדים בעלי זיקה לערכים ולמורשת. התוכנית כוללת קריאה משותפת של הספרים בבתי החינוך והמשך פעילות בבתי התלמידים. בגנים מוענקים שבעה (7) ספרים לכל תלמיד בשפה העברית ובשפה הערבית, בכיתות א'-ב' מוענקים ארבעה (4) ספרים לכל תלמיד בשפה העברית ובשפה הערבית.
היקף פעילות מתוכנן:
בתכנית ישתתפו כ- 8,500 גני ילדים בחברה היהודית, וכ- 3,200 גנים בחברה הערבית, מעל ל 300,000 תלמידים.  

בבתי הספר היסודיים: כ- 3,300 כיתות בחברה היהודית וכ- 3,100 כיתות בחברה הערבית. מעל ל 158,000 תלמידים. 
הספרים מחולקים לגני ילדים בישובים דוברי עברית באשכולות 1-7בגני ילדים בישובים דוברי ערבית באשכולות למ"ס 1-10 . בבתי הספר- התכנית תופעל בכיתות א' - ב' בישובים דוברי עברית אשכולות למ"ס 1-6 ובבתי הספר בכיתות א'-ב' בישובים דוברי ערבית באשכולות למ"ס 1-10  כל זאת על פי רשימות שיתקבלו ממשרד החינוך.
פירוט דרישות מהספק
העמדת תשתית ארגונית- תפעולית לניהול התכנית בהתאם לצרכים וליעדיו וביניהם ניהול כספי (רכש, שכר, הנהח"ש), גורמי ייעוץ והנחייה, תשתיות פיזיות (משרדים).

ככל שיש גורם הסבור כי הוא מסוגל לבצע את הפעילות כאמור, יוכל לפנות בהצעה מתאימה כאשר עליו לקחת בחשבון כי עליו לעמוד בדרישות הבאות לפחות: 

· על הגוף להיות עוסק מורשה/מלכ"ר.

· הגוף חייב לנהל ספרי חשבונות כנדרש על פי חוק.
· באם הגוף הינו עמותה עליו להיות בעל אישור ניהול תקין תקף מטעם רשם העמותות.
· ניסיון בניהול שותפויות עם משרדי ממשלה, רשויות מקומיות, מגזר עסקי  וארגוני מגזר שלישי לפחות 5 שנים.
· יכולת וניסיון בהעמדת תשתית ארגונית- תפעולית לניהול המיזם בהתאם לצרכים וליעדיו וביניהם ניהול כספי (רכש, שכר, הנהח"ש), גורמי ייעוץ והנחייה, תשתיות פיזיות (משרדים).
· מחזור שנתי על סך 20 מיליון ש"ח ומעלה.
· על הגוף להעמיד כ"א מקצועי לביצוע הפעילות כאמור להלן: 
· מנהל/ת התוכנית בעל ניסיון של חמש שנים לפחות בניהול בשדה החינוך, תואר שני לפחות, ניסיון בניהול תקציב של 15 מיליון ₪. מומחה בהובלת צוות, הובלת תהליכי תכנון וביקורת איכות; הובלת שותפויות וסנכרון בין משרד החינוך, השלטון המקומי, המגזר השלישי; הובלה של מתווי ומסגרות הערכה.  
· מנהל/ת תחום וועדות הספרים, בעל ידע בספרות ילדים ומורשת, בעל ניסיון בפיתוח כלים ותהליכים פדגוגיים וקבלת החלטות מבוססות נתונים, יכולת מוכחת בפיתוח והטמעת תהליכים ארגוניים.  השכלה: לימודי תעודה  (מדעי החברה/הרוח/החינוך) , היכרות עם תחום החינוך.  
· אם יתקבלו הצעות נוספות, המשרד יפעל באופן הבא: המשרד יבחר בהצעה הנותנת את מירב היתרונות למשרד מבחינת הניסיון, מודל פעולה והצלחות מוכחות וההשתתפות הכספית (דהיינו – תיבחר ההצעה שכוללת את מירב הניסיון, המומחיות (ידע והיכרות בניהול תוכנית מהסוג האמור וכן ההשתתפות הכספית הנדרשת לביצוע התוכנית בהיקפים גדולים יותר)

תיאור השירותים הנדרשים: 
תכנית זו מיועדת לעודד קריאה בבתי החינוך ובבתי הילדים, טיפוח שיח משפחתי סביב ערכים ומורשת יהודית-ישראלית באמצעות חלוקת ספרים איכותיים לילדי הגנים ולילדי כיתות א'-ב' בבתי הספר. 
1. בחירת רשימת ספרים: 
1) איתור ספרי ילדים איכותיים והכנתם לקראת דיון וועדת הספרים. 
2) הקמת וועדה מקצועית לבחירת ספרים הכוללת נציגי משרד החינוך ונציגים נוספים המומחים בספרות ילדים. יש לשמור על סודיות מוחלטת של הדיונים בוועדה.
3) הרשימה כוללת 7 ספרים עבור ילדים בגילי 3-4, 7 ספרים עבור ילדים בגילי 4-5, 4 ספרים עבור ילדים הלומדים בכיתה א', 4 ספרים עבור ילדים הלומדים בכיתה ב'. כל זאת בעבור השפה העברית והערבית. 
4) אישור הרשימות על ידי מנהלת האגף לגיל הרך ומנהלת האגף היסודי בתאמה. 
5)  קריאה מקדימה וניתוח מעמיק של כתב יד לצורך הערכתו. הלקטור מספק חוות דעת מקצועית.
2. התקשרות עם מול"ים
1. התקשרות עם מו"לים של ספרי קריאה אלה
2. הסדרת נושא זכויות היוצרים על ספרי הקריאה שנבחרו
3. הפקת הספרים
1. הפקה והדפסת מהדורה מיוחדת של כל אחד מן הספרים שנבחרו
2. שילוב דבר משרד החינוך בפתיחת הספר
3. שילוב כתיבת הנחיות להורים  עם רעיונות לפעילות במרחב הביתי ואישורם מול נציגי החינוך
4. שילוב כתיבה המקשרת בין תוכן הספר לערכים יהודיים או אוניברסליים ושילובה בפתיחת הספר, כמו גם אישורה מול נציגי משרד החינוך
5. שילוב קוד המאפשר האזנה מוקלטת לכמחצית הספרים מידי שנה.
4. אחסנת הספרים ואספקתם למוסדות החינוך
1. אספקת הספרים במסירה קבוצתית לגני הילדים על פי רשימות מתואמות מראש עם אגף לחינוך לגיל הרך במנהל הפדגוגי וכן אספקת הספרים במסירה קבוצתית לבתי הספר על פי רשימות מתואמות מראש עם אגף לחינוך יסודי במנהל הפדגוגי. 
2. אספקת הספרים תיעשה אחת לחודש בגני הילדים ואחת לרבעון בבתי הספר.
3. לכל ילד יסופק תיק לספר בתחילת שנה.
4. אחסנת הספרים במחסנים של הספק.
5. הנחייה פדגוגית של צוותי החינוך
1. יצירת קשר עם מפקחות גני הילדים ובתי הספר והגעה לימי היערכות או מפגשי פיקוח להצגת הספרים.
2. תכנון וביצוע של כ- 4 מפגשים ארציים מידי שנה המיועדים לצוותי חינוך בנושאים הקשורים במטרות התכנית.
3. מפגשי פיתוח מקצועי עבור הצוותים החינוכיים.
4. כתיבת גלויות ובהן הנחיות פדגוגיות לצוותים החינוכיים בעבור כל ספר ואישורן מול גורמי המקצוע במשרד החינוך
5. עיצוב הגלויות ושליחתן לצוותים החינוכיים.
6. אתר מלווה לתכנית
1. פיתוח האתר ואחזקתו על פי כל הכללים
2. כתיבת תכנים לאתר ואישורם מול גורמי המקצוע במשרד החינוך
7.   הפצת תכנים בערוצי המדיה החברתית
1. ניהול ותפעול נכסים דיגיטליים: אינסטגרם, פייסבוק, פינטרסט, יצירת 8 פוסטים בחודש עם תכני העשרה לספרים, השראה לאנשי הצוות ולהעלאת מודעות החשיבות לקריאה בקרב ההורים.
8. שירות לקוחות
         מתן מענה לצוותים חינוכיים במהלך שנה"ל לגבי שינויי מספר ילדים בכיתות, מועדי הפצה, 
         שאלות חינוכיות ועוד (טלפון, דואר אלקטרוני, וטטס אפ) 
המידע המבוקש 
1. פרופיל ספק – המשיב לפניה זו יצרף פרופיל המפרט את הותק שלו, ניסיונו ותחום מומחיותו המידע יכיל את היקפי פעילותו בתחום זה במהלך החמש שנים האחרונות.
2. מידע בדבר טכנולוגיות ותשתיות – המשיב יפרט באופן מפורש את הטכנולוגיות והתשתיות העומדות לרשותו אשר באמצעותן הוא עתיד לבצע את כל התהליך שפורט.
3. פירוט בנושא מודל התמחור של כלל רכיבי התכנית וכן שיטות התמחור 
4. המשיב לפניה זו יציין מידע בדבר עיסוקיו הנוספים היכולים לפגוע בעבודתו מחשש לניגוד עניינים.
אבטחת מידע ושמירת סודיות:
 דיוני הוועדה לבחירת הספרים וכן פרטי הקשר עם צוותי החינוך מוגדרים כחסויים ביותר ויש לנקוט באמצעי האבטחה על פי חוק. 
